text: Tre brande på 30 minutter
  04 juli 2016 kl. 06.56
  Tre gange inden for en halv time måtte brandvæsnet i Sønderborg rykke ud. 
  Der var mindre end 30 minutter imellem tre brande i Sønderborg natten til mandag. Brandvæsnet blev kaldt ud til brændende containere klokken 00.14, 00.16 og 00.42.
  - Det er atypisk, at vi bliver kaldt ud til tre brande på så kort tid og så forskellige steder i byen, siger vagthavende indsatsleder Søren Simonsen til TV SYD.
  De tre containerbrande fandt sted på Nørager 7B, Kløvermarken 10 og ved Stenbjergparken 2A - alle steder ligger kun få kilometer fra hinanden.  
  Politiet undersøger, om brandene er påsatte.
  